A son doi i partîts bascs che a àn presentât ricors denant dal Tribunâl european pai dirits umans di Strasburc cuintri de sentence dal Tribunâl costituzionâl spagnûl che al à proibît la consultazion che il president de Comunitât Autonome Basche al veve voie di inmaneâ. Si trate di Eusko Alkartasuna, partît che al faseve part de coalizion di guvier che e poiave chê iniziative, e di Aralar. I doi ricors a son stâts presentâts in maniere indipendente un di chel altri. La decision des autoritâts spagnolis – si lei intai ricors – e larès cuintri di dirits di fonde tant la libertât di pinsîr e di espression, e cuintri de proibizion de discriminazion garantîts de Convenzion europeane sui dirits dal om.
Font: Gara, 04 e 06/02/09; Món Divers, 05/02/09
fur_Latn lmo_Latn